**HOëRSKOOL LADYBRAND**

**GEDRAGSKODE VIR LEERDERS**

1 Gedeelte 8 van die Suid Afrikaanse Skolewet, Wet 84 van 1996, bepaal dat die Beheerliggaam van' n skool 'n Gedragskode moet instel en dat die Beheerliggaam verantwoordelik is vir die toepassing daarvan in samewerking met die prinsipaal.

2 'n Dissiplinêre komitee is deur die beheerliggaam saamgestel om ernstige dissiplinêre aangeleenthede soos genoem in par 19.4 en 19.5 te ondersoek en te hanteer. Die dissiplinêre komitee bestaan uit die skoolhoof, die dissiplinêre hoof en lede van die Beheerliggaam.

Besluite word gebaseer op die riglyne soos vervat in die kode en word uitgevoer deur die voorsitter van die komitee na ‘n meerderheid besluit van die komitee.

3 Hierdie dokument is doelgerig om 'n veilige, aanvaarbare en gedissiplineerde omgewing wat motiverend op Leerders inwerk daar te stel. Dit dien ook om 'n hoë standaard van morele gedragspatrone by Leerders in te skerp wat hulle sodoende toerus met die nodige lewensvaardighede, kennis en bedrewenheid om waardige en verantwoordelike burgers in die samelewing te wees.

4 Die primêre fokus is op regstellende leiding en dissipline. Om nie bestraffend georiënteerd te wees nie, maar om konstruktiewe leerpatrone daar te stel waardeur Leerders kan leer om verantwoordelikheid en aanspreeklikheid te aanvaar vir hulle gedrag.

5 Hierdie Gedragskode is alleen afdwingbaar op Leerders van Hoërskool Ladybrand en is van toepassing op enige eiendom van bogenoemde skool en of tydens enige geleentheid waartydens bogenoemde skool verteenwoordig word en is bepalend ten opsigte van enige leerling van bogenoemde skool se openbare gedrag.

6 Die Skool se Gedragskode word deur Klaskamer reëls asook die dissiplinêre stelsel aangevul wat ook 'n lys van reëls en aksies bevat wat in werking tree wanneer hierdie reëls oortree word.

7 Leerders word verplig om die Gedragskode na te kom en word onder geen omstandighede daarvan vrygestel nie. Dit is die ouers se plig om toe te sien dat hulle kinders die gedragskode nakom.

'n Opvoeder / personeellid / lid van beheerliggaam / ouer / leerder wat bewus word van ‘n oortreding gepleeg soos genoem in par 19.4 en 19.5 moet dit so gou as moontlik aan die skool se dissiplinêre hoof rapporteer.

As hy / sy nie beskikbaar is nie die prinsipaal, as hy / sy nie beskikbaar is nie die dissiplinêre komitee se voorsitter en as hy *I* sy nie beskikbaar is nie die voorsitter van die Beheerliggaam.

8 Die VRL se erekode maak deel uit van die gedragskode en enige oortredings van die erekode sal binne die raamwerk van die gedragskode gehanteer word.

9 Die volgende dien as outomatiese diskwalifikasie ten opsigte van leierskapsposisies by die skool;

1. Enige leerder wat 'n graad herhaal of herhaal het;
2. Enige graad 11-leerder wat skuldig bevind is tydens 'n dissiplinêre verhoor aan 'n oortreding genoem in paragraaf 19.4;
3. Enige leerder wat 'n leierskapsposisie beklee en hom skuldig maak aan oortreding soos vervat in par 19.4 kan deur die dissiplinêre komitee onthef word van sy posisie vir 'n periode soos deur die dissiplinêre komitee bepaal.
4. Enige graad 10, 11 en 12 leerder wat hom / haar skuldig maak aan oortreding soos genoem In par 19.5;
5. ‘n Leerder wat in 'n leierskapsposisie is en hom / haar skuldig maak aan 'n oortreding soos genoem in par 19.5 kan permanent ontneem word van sy leierskapsposisie deur die dissiplinêre komitee.

Leierskapsposisies verwys na VRL.

9.1 'n Leerder wat gediskwalifiseer is in terme van bogenoemde kan 'n skriftelike versoek aan die beheerliggaam rig om par 9 I, II en IV in heroorweging te neem en toegelaat te word om genomineer te word vir die VRL.

9.2 Die beheerliggaam behou die reg voor om par 9 I, II en IV in heroorweging te neem, ooreenkomstig die gedrag van die leerder en afhangend van die volgende kriteria soos deur die beheerliggaam bepaal.

1. Indien 'n leerder 'n rekord het van herhalende oortredings sal sy /haar versoek nie oorweeg word nie.
2. Toon die leerder berou?
3. Was die leerder eerlik tydens die dissiplinêre proses?
4. Het die leerder gepoog om die blaam op ander te plaas?
5. Het die leerder verantwoordelikheid aanvaar vir sy / haar dade?
6. Was dit 'n opvoedkundige ondervinding vir die leerder en het hy *I* sy geleer om in die toekoms tussen reg en verkeerd te kan onderskei?
7. Leerder se akademiese rekord.

lndien 'n leerder wat 'n voorlegging gemaak het nie aan al die bogenoemde vereistes voldoen nie sal sy versoek vir nominasie nie toegestaan word nie. Die beheerliggaam se besluit is finaal.

In oorweging van bogenoemde kriteria kan die beheerliggaam enige relevante inligting bekom vanaf personeel, opvoeders, leerders, afrigters, geestelike leiers of enige ander persoon soos die beheerliggaam mag goed dink.

Die beheerliggaam bevestig hiermee dat die toepassing van dissipline by Hoërskool Ladybrand 'n opvoedkundige proses is maar dat die beheerliggaam alles in sy vermoë sal doen om die skool en sy leerders te beskerm.

10 Wanneer daar opgetree word teen 'n Leerder moet daardie Leerder ingelig word dat die Leerder se gedrag onaanvaarbaar is en waarom die Leerder gedissiplineer of gestraf word. Die dissipline of straf wat op die Leerder afgedwing word, moet toepaslik wees volgens die erns van die oortreding. Ander gepaste strawwe kan van tyd tot tyd deur die beheerliggaam opgelê word.

11 DEURSOEKINGS

* 1. Die Prinsipaal of sy/haar verteenwoordiger/gedelegeerde besit die reg om willekeurig enige groepe van Leerders of hulle besittings te deursoek vir gevaarlike voorwerpe, pornografie, gesteelde goedere, wapens insluitend vuurwapens of onwettige verdowingsmiddels of alkohol indien daar billike of redelike vermoede bestaan dat 'n gevaarlike voorwerp of onwettige middels op die skoolterrein, koshuis, of gedurende 'n skool aktiwiteit gevind mag word en dat een of meer Leerders in besit is van 'n gevaarlike voorwerp, of voorwerpe, alkohol, en /of onwettige verdowingsmiddels of enige ander onwettige of ongemagtigde afhanklikheidsvormende stowwe.(pg 113 boekie)

Indien enige van die bogenoemde artikels in 'n Leerder se besit gevind word, sal die Leerder onmiddelik voorlopig uit die skool geskors word hangende die uitslag van ’n dissiplinêre verhoor. Indien die Leerder skuldig bevind word, mag die leerder tydelik of permanent geskors word. Afhangende van omstandighede mag die straf vir ’n periode opgeskort word.

* 1. Liggaamlike deursoekings mag alleenlik deur die Prinsipaal gedoen word indien hy / sy van dieselfde geslag is as die Leerder wat deursoek word.
  2. Deur die Prinsipaal se Verteenwoordiger indien hy/sy van dieselfde geslag is as die Leerder wat deursoek word.
  3. Deursoekings moet in privaatheid gedoen word en nie in ander Leerders se gesigsveld nie.
  4. Alle deursoekings moet onder toesig van nog 'n persoon van dieselfde geslag geskied.
  5. Gevaarlike voorwerpe, wapens, of verdowingsmiddels moet soos volg hanteer word:
     1. Moet duidelik en korrek gemerk word met ‘n etiket.
     2. Die naam van die Leerder in wie se besit dit gevind is.
     3. Tyd en datum van beslaglegging.
     4. Voorval verwysings nommer.
     5. Die naam van die persoon wat die Leerder deursoek het asook name van getuies.
     6. Enige ander besonderhede wat nodig is om die voorwerp en voorval te identifiseer moet opgeteken word in die skool se voorvalle boek.
     7. Moet onmiddelik aan die SAPD oorhandig word.
  6. Die Prinsipaal of sy/haar verteenwoordiger mag willekeurig 'n urine of ander nie indringende toets van enige groep Leerders administreer indien hy/sy van dieselfde geslag as die Leerders is en indien daar op billike en redelike wyse vermoed word dat die Leerders onwettige verdowingsmiddels, of enige ander ongeoorloofde middels gebruik, insluitend alkohol op voorwaarde dat daar grondige redes vir so 'n vermoede is.(pg183 boekie)
  7. Sodanige toetse moet in afsondering uitgevoer word, buite sig van ander Leerders en deur ‘n persoon van dieselfde geslag as die betrokke Leerders, in die teenwoordigheid van ‘n ander persoon van dieselfde geslag as die Leerders, wat nie 'n Leerder is nie.
  8. Geen leerder mag enigsins alkohol in sy bloed hê of gebruik tydens 'n skool byeenkoms of geleentheid nie. Indien daar grondige redes is vir so ‘n vermoede, kan ‘n leerder getoets word. Die doeI van die toetse is om te bepaal of leerders wel alkohol gebruik het. Indien 'n leerder sou positief toets vir alkohol sal hy/sy aangekla word vir "Onder die invloed van alkohol".

Waar 'n leerder weier om getoets te word sal dit aanvaar word dat die leerder alkohol gebruik het. Indien 'n leerder sou weier om die toets dokument te teken of die toets te doen moet een getuie teken dat die leerder weier om die dokument te teken of die toets te doen nadat die leerder dokument deur die toets beampte voltooi is met leerder se besonderhede maar sonder toets resultate met vermelding dat leerder weier om getoets te word.

* 1. Die Leerder se ouers moet onmiddelik in kennis gestel word dat 'n ondersoek uitgevoer is en of daar beslag gelê is op enige middels of voorwerpe.
  2. Die Leerder moet so gou as moontlik nadat die resultaat van die toets bekend gemaak is daaroor ingelig word.

12 Die beheerliggaam mag 'n Leerder tydelik skors as 'n strafmaatreël nadat die voorgeskrewe proses gevolg is soos beskryf in Par. 19 van hierdie Kode.

13 In meer ernstige gevalle besit die beheerliggaam die reg om die Leerder as ‘n administratiewe maatreël voorlopig uit die Skool te skors, nadat die voorgeskrewe proses wat in afd. 13.2 van die Suid Afrikaanse Skole Wet, Wet 84 van 1996 en in Par. 19 van hierdie Kode beskryf word, gevolg is .

14 Wanneer 'n Leerder as 'n administratiewe maatreël voorlopig geskors is hangende die uitslag van ‘n ondersoek en dissiplinêre verhoor, moet so 'n Leerder skriftelik van die ondersoek in kennis gestel word. So 'n voorlopige skorsing mag nie as 'n strafmaatreël beskou word nie.

15 Voorlopige skorsing soos in Paragraaf 13 en 14 bepaal word, moet doelgerig wees om emosies by die skool te kalmeer en om die beskuldigde Leerder te verhoed om met getuies in te meng.

16 Die verhoor moet verkieslik so gou as moontlik plaasvind, maar nie later nie as vyftien werksdae nadat die skool bewus geword het van die oortreding of oortredings. Dit sluit skool vakansie dae en eksamen periodes uit.

17. Die volgende word as oortredings beskou in terme van Afdeling 10 van die Suid Afrikaanse Skolewet en vervat in die dissiplinêre kode, kan hanteer word met progressiewe dissiplinêre maatreëls deur die Prinsipaal en Opvoeders:

VLAK 1 en 2 (Vlak 2 verwys na herhaalde Vlak 1 oortredings)

1. Laat by die skool aankom.
2. Laat vir klas.
3. Huiswerk nie gedoen nie.
4. Huiswerk nie volledig nie.
5. Die klas atmosfeer versteur.
6. Boeke tuis laat.
7. Swak en wangedrag.
8. Voorkoms (Oortree reëls rakende netheid).
9. Leer nie vir toetse.
10. Slaag nie toetse nie.
11. Eet in klas.
12. Skoolwerk en huiswerk kopieer.
13. Liggeraaktheid (Nors,somber).
14. Vloek. ( Swak taalgebruik)
15. Klas ontwrig.
16. Dien nie take in nie.
17. Rommelstrooiing.
18. Aanhoudende praat *I* gesels in klas.
19. Versuim om by sport, kultuur of buitemuurse aktiwiteite se oefeninge op te daag.
20. Gebruik van enige elektroniese apparaat in die klaskamer of by die skool : selfone, mp3/4's, e-pos ens.
21. Fisiese kontak tussen Leerders.
22. Wegsteek van tasse.

Vlak 3

1. Nie bywoning van klas, (Verdwyn), speel, stokkiesdraai, skoolversuim, of verlaat skoolterrein sonder toestemming.
2. Afwesig van detensie
3. Wangedrag op bus
4. In besit van sigarette
5. Viktimisasie, boelie, provokasie en intimidasie van ander Leerders.
6. Immorele gedrag of Godslastering.
7. Disrespek, minagting, afkeuringswaardige gedrag en verbale beledigings gerig aan Opvoeders of ander Leerders of werknemers van die skool.
8. Herhaaldelike oortredings van die Skool, Klaskamer of Gedragskode soos vervat in paragraaf 17.
9. Enige ander oortreding wat nie hier genoem word nie, maar wat die skool se goeie naam in die gedrang sal bring of wat as ernstig beskou word deur die Skool of die Skool se Beheerliggaam
10. Uitdagende, onbeskofte, brutale of parmantige gedrag teenoor Opvoeders en ander werknemers.

As die leerder by herhaling enige oortreding, of dit nou dieselfde oortreding is of nie, soos in par 17 genoem of ‘n Vlak 3 soos uiteengesit in die dissiplinêre stelsel, maar nie beperk daartoe, pleeg kan die leerder voor die interne dissiplinêre komitee gedaag word.

18 In die geval van bogenoemde oortredings mag progressiewe korrektiewe maatreëls ingestel word.

Hierdie maatreëls mag uit een of meer van die volgende bestaan:

18.1. Verbale waarskuwing deur 'n Opvoeder of Skool Prinsipaal.

18.2. Geskrewe teregwysing deur 'n Opvoeder of Skool Prinsipaal.

18.3 . Skoolwerk onder toesig.

18.4. Detensie: Vrydae middae van 12:00 tot 15:00.

18.5. Sekere take te verrig.

18.6. Ooreengekome bekostigbare vergoeding.

18.7. Vervanging van beskadigde eiendom.

18.8. Skorsing vanuit sekere skool bedrywighede byvoorbeeld sokkie bywoning, sport en kultuur aktiwiteite, ens.

18.9. Die ontneming van sekere voorregte bv. tuis studie tydens eksamen.

18.10. Die oplegging van 'n boete.

19 Skorsing vir ‘n periode wat nie 7 skooldae oorskry nie, mag net oorweeg word in terme van bogenoemde na herhaaldelike oortredings deur die Leerder. Die voorgeskrewe proses moet deur die hoof / dissiplinêre hoof en beheerliggaam gevolg word alvorens ‘n leerder geskors word.

19.1 Oortredings wat skorsing regverdig moet deur die Dissiplinêre Komitee van die Beheerliggaam hanteer word nadat 'n vooraf ondersoekproses gedoen is deur die Prinsipaal of deur sy/haar verteenwoordiger.

19.2 Gedurende die vooraf ondersoek proses in die kantoor van die Prinsipaal of sy/haar verteenwoordiger mag die ouers van die betrokke Leerders ingeroep word om die Prinsipaal of sy/haar verteenwoordiger by te staan om die Leerders die erns van hulle wangedrag te laat verstaan en om ondersteuning te bied by die hantering van die aangeleentheid.

19. 3 Die Prinsipaal of sy verteenwoordiger in samewerking met die Dissiplinêre Komitee en na gelang van die erns van die oortreding sal besluit of die saak na die Dissiplinêre Komitee vir verhoor verwys moet word, of hanteer sal word by wyse van progressiewe dissipline deur homself of deur sy verteenwoordiger. Oortredings soos genoem in Par 19.4 en 19.5 moet na die dissiplinêre komitee verwys word.

19.4. Oortredings, soos genome in paragraaf 17, wat tydelike en of by herhaling permanente skorsing van 'n Leerder regverdig moet na die dissiplinêre komitee verwys word. Die oortredings word in 19.5 beskryf, maar is nie beperk daartoe nie:

19.5 Die volgende oortredings regverdig skorsing / uitsetting en moet by eerste oortreding na die Dissiplinêre komitee verwys word

Vlak 4

1. Dreigement of gebruik van 'n gevaarlike wapen.
2. Aanranding.
3. Valslike identifisering van jouself.
4. Diefstal en of in besit van gesteelde eiendom.
5. Besit van eksamen of toets papiere voor die skrywe van toetse of eksamen.
6. Onwettige gedrag, vandalisme, of vernietiging of skending van skool eiendom
7. Kriminele en onderdrukkende gedrag soos verkragting en geslag gerigte vernedering
8. Wetende en doelbewuste voorsiening van valse inligting of vervalsde dokumente om sodoende 'n onregmatige voordeel by die skool te verkry.
9. Weiering, versuim van leerder om hom / haar aan beheerliggaam sanksie te onderwerp.
10. Bedrog
11. Optrede wat die veiligheid van ander bedreig en hulle regte skend.
12. Besit van enige materiaal waarop enige pornografiese of kaaltonele en of enige seksueel eksplisiete tonele in verskyn of op voorkom.
13. Besit van 'n gevaarlike wapen.
14. Besit, gebruik, oordrag of sigbare getuienis van narkotiese of ongeoorloofde verdowingsmiddels, alkohol of bedwelmende middels van alle soorte, asook rook in die openbaar of by die skool of by 'n skool geleentheid.
15. Teistering van Leerkragte deur middel van sms'se, e-posse en of briewe.
16. Bakleiery, hardhandigheid, stampery.
17. Graffiti, haatspraak, rassisme, seksisme.
18. Die dreig van 'n opvoeder .
19. Oortreding van eksaminering-/toetsmaatreëls soos omskryf in par 27 van die gedragskode.
20. Enige vorm van seksuele teistering.
21. Oortredings van die VRL se erekode wat kan ly tot die permanente skorsing van 'n leerder vanaf die VRL.
22. Oneerlikheid.
23. Onder die invloed van alkohol waar die gedrag van die Leerder sigbaar aangetas of positief getoets is by die skool of tydens 'n skool geleentheid of byeenkoms.
24. Onder die invloed van dwelms of enige ander afhanklikheidsvormende en of narkotiese middel by die skool of tydens 'n skool geleentheid.
25. Weiering van toetsing vir alkohol, dwelms of deursoeking van Leerder.

19.6 Die straf moet die erns van die omstandighede in ag neem en billik wees. Indien die straf skorsing behels, mag dit nie 7 skool dae oorskry nie.

19.7 Die Dissiplinêre komitee het die reg om enige ander gepaste straf aan te beveel of op te Iê.

19.8 Die Dissiplinêre Komitee mag na 'n regverdige dissiplinêre verhoor en voorgeskrewe proses enige Leerder wat skuldig bevind is aan die oortreding van enige van die reëls soos gestipuleer in Par. 19.4 en19.5 skors vir 'n periode wat nie 7 skooldae oorskry nie.

19.9 Die beheerliggaam kan 'n alternatiewe straf oorweeg en uitvoer afhangende van die omstandighede en nadat alle relevante feite soos voorgelê oorskry nie.

19.10 Leerders wat gedaag is om voor die dissiplinêre komitee te verskyn se ouers / verteenwoordiger moet te alle tye aanwesig wees by die verhoor tot die verhoor afgehandel is

19.11 Leerders moet verhore in skooldrag bywoon.

19.12 Waar Leerders nie opdaag vir verhore nie kan die verhoor in die leerder se afwesigheid voortgaan of die verhoor kan uitgestel word. As die leerder by herhaling afwesig is vir 'n verhoor sonder billike rede of verskoning die verhoor in afwesigheid afgehandel word.

20. Permanente Skorsing

Waar 'n leerder oortredings soos genoem in par 19.5 begaan of by herhaling oortredings soos genoem in paragraaf 19.4 begaan kan die Leerder permanent geskors word deur die beheerliggaam na 'n billike dissiplinêre verhoor.

Indien die erns en omstandighede wat aanleiding gegee het tot die oortreding van so 'n aard is dat dit permanente skorsing regverdig by ‘n eerste oortreding kan die Beheerliggaam so n oortreder permanent skors.

Die dissiplinêre komitee kan die Leerder Vir 'n verdere periode van 7 skooldae skors terwyl die Beheerliggaam die bevestiging van die besluit van die Hoof van die Departement afwag

Die Leerder wat permanent geskors is mag teen die beslissing appél aanteken by die Lid van die Uitvoerende Raad. Die appél moet binne sewe dae na die besluit van skorsing aangeteken word.

21. Verpligte Proses / Vooraf Ondersoek.

Die Verpligte Proses soos voorgeskryf in afdeling 13.1 en 13.2 van die Suid Afrikaanse skolewet. Wet 84 van 1996, bepaal die volgende:

1. Die Verpligte Proses waarborg aan die Leerder 'n billike verhoor voordat die Leerder tydelik of permanent geskors word van die skool.
2. Enige Leerder wat aangekla word van verbreking van enige reël wat tydelike of permanente skorsing mag vereis soos gestel word in Par 19.4 of 19.5 moet voor die Prinsipaal of 'n persoon wat die Prinsipaal verteenwoordig, gebring word.
3. Die Prinsipaal of sy gedelegeerde sal 'n Vooraf Ondersoek Proses aanvoer soos in Par 19.2 vereis word om die getuienis van beide partye aan te hoor en as die feite tot stawing lei van die aanklag teen die Leerder moet die bogenoemde persoon die Ouers van die aangeklaagde Leerder skriftelik in kennis stel van die voorgenome optrede en hy/sy moet ook reelings tref vir 'n Dissiplinêre Komitee van ten minste drie lede wat deur die Beheerliggaam aangewys word.
4. Die Voorsitter en Portfolio houer van die Beheerliggaam moet in kennis gestel word van baie ernstig wangedrag wat tydelike of permanente skorsing regverdig sodat hulle die Prinsipaal kan bystaan om die saak op toepaslike wyse te hanteer.

22 Regsadvies

'n Dissiplinêre verhoor is ‘n administratiewe ondersoek proses geheel en al verskillend van ‘n verhoor in ‘n hof. Dit is daar gestel om die beskuldigde leerder asook die wat hom aankla en die getuies ‘n billike en regverdige geleentheid te gun waar alle partye hulle saak kan stel.

Regsverteenwoordiging word toegelaat om die speelveld gelyk te maak vir alle partye en is beperk tot die bystand van die beskuldigde leerder.

Regsverteenwoordiging sal slegs toegelaat word waar n leerder moontlik permanent geskors kan word uit die skool.

Situasies waar Regsverteenwoordigers, ouers en familie lede die prosesse ontwrig deur ontoepaslike tegniese argumente sal nie toegelaat word nie.

1. Regsadvies word beperk om alleenlik die aangeklaagde Leerder by te staan en om leiding aan die beskuldigde Leerder te verskaf gedurende die Dissiplinêre Verhoor.
2. Kruis ondervraging mag deur die aangeklaagde Leerder waargeneem word.
3. Vrae deur die Regsadviseur moet via die Voorsitter gedoen word.
4. Die Regsadviseur mag nie getuies direk aanspreek nie, maar slegs deur die Voorsitter van die Verhoor of deur beskuldigde Leerder.
5. Die Regsadviseur is daar om die Leerder se belange te beskerm.

23. Die Dissiplinêre Verhoor

Die Dissiplinêre Verhoor sal uit die volgende persone bestaan:

Die beskuldigde Leerder en sy ouers wat die aangeklaagde party sal wees:

Aanklaer wat die skool se saak by die Dissiplinêre Komitee sal aanvoer.

Die Dissiplinêre Komitee wat kan bestaan uit ‘n voorsitter, ‘n sekretaris en die prinsipaal indien hy nie die aanklaer is nie en word aangewys deur die Beheerliggaam.

Die Dissiplinêre Komitee sal die feite soos aangebied deur die Aanklaer en beskuldigde Leerder evalueer.

Die Dissiplinêre Komitee het die reg om enige vonnis uit te spreek soos bepaal deur die gedragskode en onderworpe aan die skolewet.

Getuies van beide partye.

1. Die aangeklaagde moet skriftelik kennis gegee word van die spesifieke aanklagte teen hom/haar ten minste 5 skooldae voor die verhoor.
2. Die kennisgewing moet die tyd, datum en plek van die dissiplinêre verhoor aandui asook datum en plek van die oortreding.
3. Die aangeklaagde het reg en toegang tot alle besonderhede relevant tot die aanklagte soos wat hy/sy regtens op geregtig is en wat die wet toelaat.
4. Die aangeklaagde het reg tot bystand deur 'n Regsadviseur, indien so aangevra met in ag genome die ernstigheid van die oortreding.
5. Die aangeklaagde het tot om aangehoor te word en om haar/sy weergawe van gebeure aan te bied.
6. Die aangeklaagde het die reg om getuies te kruis ondervra.
7. Die aangeklaagde het die reg om deur onpartydige persone aangehoor te word
8. Die aangeklaagde het die reg om met waardigheid behandel te word.
9. Die aangeklaagde moet skriftelik deur die Beheerliggaam in kennis gestel word van die beslissing.
10. Indien die leerder permanent geskors word het die Leerder die reg om appél teen die uitslag aan te teken by die LUR indien hy/sy ontevrede voel oor die beslissing van die Beheerliggaam.
11. Enige ander appél moet binne 7 dae na die uitslag van die verhoor skriftelik aan die Voorsitter van die beheerliggaam gerig word.

Riglyne vir die Dissiplinêre verhoor

* 1. Verwelkoming.
  2. Bywonings register moet voltooi word deur almal teenwoordig.
  3. Verduidelik die proses van die Verhoor.
  4. Getuies om verskoon te word.
  5. Aanklagtes sal aan aangeklaagde Leerder gestel word .
  6. Beskuldigde Leerder sal gevra word om skuldig of onskuldig te pleit.
  7. Aanklaer openingsargumente.
  8. Beskuldigde openingsargumente.
  9. Aanklaer sal skool se getuies vir die saak aanbied.
  10. Kruis ondervraging van elke getuie deur aangeklaagde Leerder.
  11. Aanklaer sluit af;
  12. Aangeklaagde gaan voort deur sy/haar saak aan te bied .
  13. Aanklaer kruis ondervra.
  14. Dissiplinêre Komitee mag tussenin vrae stel om sekere kwessies in die lig te stel.
  15. Beskuldigde sluit af; Aanklaer bied slot argumente aan, gevolg deur beskuldigde.
  16. Die partye hou by relevante feite en klagtes volgens die klagstaat.
  17. Die Dissiplinêre Komitee besluit of beskuldigde skuldig of onskuldig is..
  18. lndien die beskuldigde skuldig bevind word sal die aanklaer gevra word vir verswarende omstandighede en vorige veroordelings rekord van die beskuldigde Leerder.
  19. Die beskuldigde sal die geleentheid gegun word om versagtende omstandighede aan te bied.
  20. Die Dissiplinêre Komitee sal dan besluit op die nodige optrede teen die beskuldigde.
  21. Die Leerder sal verbaal in kennis gestel word van die strafmaatreels wat gevolg sal word met skriftelike bevestiging deur die dissiplinêre kommittee.
  22. u. Indlen die leerder onskuldig bevind word sal die verhoor verdaag word deur die Dissiplinêre Komitee.

24. Ernstige wangedrag en die Wet

In terme van Artikel 14 van die Suid Afrikaanse Skole Wet, Wet 84 van 1996, sal enige Leerder wat betrokke is in ernstige wangedrag wat oortredings van die Strafproses Wet insluit by die Polisie aangemeld word soos die wet vereis, om deur die Polisie ondersoek te word en indien nodig na die Straf Hof verwys te word.

25. Griewe

Leerders en of Ouers van ‘n leerder wat ‘n grief teen enige opvoeder by die skool het moet die volgende proses volg om die grief op te los. Onder geen omstandighede mag 'n leerder en of ouer ‘n opvoeder direk konfronteer nie.

1. Kontak die Dissiplinêre Hoof van die skool en stel hom in kennis van u probleem
2. Indien die probleem soos genoem in paragraaf a nie opgelos word nie stel u probleem op skrif met ‘n voorgestelde oplossing en stuur dit aan die prinsipaal.
3. Indien die gewenste resultaat nog steeds nie bereik is nie nadat u die proses in paragraaf b gevolg het nie rig bogenoemde grief aan die Voorsitter van die Beheerliggaam.
4. Indien u nog steeds nie tevrede is nie kan u n afspraak maak met die Beheerliggaam en hulle op die volgende Beheerliggaam vergadering toespreek rakende u grief of griewe.

26. Eksaminerings / Toetsmaatreëls

Die volgende is ongerymdhede wat geag word as die verbreking van eksaminering en toets maatreëls tydens toetse en eksamens of in die toets / eksamen lokaal voor, tydens of na die toets of eksamen. Dit is volgens voorskrifte soos vervat in Staatskoerant 31337 gedateer 29 Augustus 2008. Ingevolge die skool se beleid word die voorskrifte toegepas van graad 8 tot 12.

Die ongerymdhede word in twee kategorieë gedeel, naamlik gedragsoortredings en dade van oneerlikheid.

Gedragsoortredings word as volg beskryf:

1. Ontwrigting van lokaal.
2. Intimidasie van kandidate of toesighouers.
3. Versuim om besit van selfoon te verklaar.
4. Weiering om selfoon te oorhandig.
5. Versuim om aan toesighouer se reëlings of opdragte gehoor te gee.
6. Versuim om aan eksamen *I* toets regulasies gehoor te gee.

Dade van oneerlikheid

1. Laatkom by toets / eksamen sentrum.
2. Kandidaat in besit van ongemagtigde materiaal.
3. Kandidaat in besit van ongemagtigde elektroniese apparaat bv Selfoon, mp 3's, ongemagtigde sakrekenaars ens.
4. Kandidaat wat afskryf by ander kandidaat.
5. Kandidaat wat hulp ontvang van ander person.
6. 'n Leerder wat 'n kandidaat bystaan.
7. Handskrif van 'n ander persoon op antwoordstel.
8. Twee antwoordstelle van selfde kandidaat.
9. Notas, besit en gebruik daarvan of deel van antwoordstel.
10. Antwoordstel wat verwyder is en later ingedien is.
11. Inhandiging van werk wat nie kandidaat se werk is nie.
12. Gesteelde of gelekte vraestel.
13. Omkopery of gepoogde omkopery.

Bogenoemde oortredings sal volgens departementele voorskrifte mee gehandel word soos vervat in bogenoemde staatskoerant deur die skool se onreëlmatigheids komitee deur genoemde komitee ondersoek word waarna daar aan die departement verslag gedoen sal word. So 'n verslag behoort ook aan die skool se dissiplinêre komitee deur gegee te word vir hantering.

Bogenoemde oortredings is ook oortredings van die skool se Dissiplinêre Kode en moet in terme van par 19.4 en 19.4.13 aan die dissiplinêre komitee gerapporteer word vir ondersoek en verdere optrede.